**INFORMACIJA DĖL NUOTOLINIO UGDYMO**

Vadovaujantis Lietuvos vyriausybės, Švietimo, mokslo ir sporto ministerijos ir Trakų savivaldybės rekomendacijomis, Trakų r. Rūdiškių muzikos mokyklos mokytojai yra pasiruošę **ugdymo procesui nuotoliniu būdu**.

Kviečiame visus bendruomenės narius aktyviai bendrauti ir bendradarbiauti  su Mokyklos mokytojais dėl ugdymo proceso organizavimo nuotoliniu būdu.

INDIVIDUALIŲ (pagrindinio instrumento, papildomo fortepijono ir kt. ) dalykų nuotolinį ugdymo procesą ir tinkamiausią formą aptarsite su mokytojais telefonu ar kitomis priemonėmis.

GRUPINIŲ užsiėmimų (solfedžio, muzikos istorijos grupių) nuotolinio ugdymo planas ir užduotys bus patalpintos CLASSROOM platformoje.

Organizuojant nuotolinio ugdymo procesą svarbu turėti:

* Interneto ryšį;
* Išmanųjį mobilųjį telefoną, kompiuterį ar planšetę;
* El. paštą.

Mokyklos administracija

* **specialybės dalykas** (grojimas instrumentu ar vokalas; papildomas instrumentas) vyks pagal tvarkaraštį. Tik dabar – nuotoliniu būdu. Kiekvienas mokytojas nuspręs ar vykdys pamokas sinchroniniu laiku ir / ar asinchroniniu, kai mokinys atsiųs savo grojimo garso įrašą su atliktomis užduotimis, o mokytojas dienos bėgyje pateiks naujas užduotis. Mokytojai su Jumis susisieks ir informuos apie vyksiančios pamokos formatą;
* tiems instrumentams, kurie dirba su akompanimentu, koncertmeisteriai įrašys akompanimento garso takelį, pagal kurį mokiniai galės groti namuose;
* **solfedžio**, **muzikos istorijos** dalykų užduotys bus skelbiamos du kartus per savaitę https://classroom.google.com/ platformoje naudojant individualius mokinių el. paštus.

**„Valery-Brass“** orkestras vyksta sinchroniniu ir asinchroniniu būdu pagal tvarkaraštį, naudojant kompiuterį/išmanųjį telefoną, interneto ryšio pagrindu veikiančias garso ir vaizdo priemones (Skype, Messenger, WhatsApp, Viber, Googleclass, Zoom ir kt.):

užduotys ir pastabos siunčiamos per pasirinktą platformą. Mokinys ir mokytojas gali siųsti vienas kitam savo grojimo garso/vaizdo įrašą su atliktomis užduotimis arba kaip demonstracinę medžiagą.